kardosdrur/scandi-wiki huggingface dataset:
Björn Molin

Björn Molin (født 8. april 1932 i Göteborg) er en svensk politiker, cand.polit. og medlem af Rigsdagen fra 1971 til 1986 for Folkpartiet (liberalt parti i Sverige), handelsminister 1981-1982. Han er ophavsmand til den model vi i Danmark kalder "Molin-modellen" som bruges til at forudsige partiadfærd. I sin disputats fra 1962 Tjenestepensionsfrågan – en studie i svensk partipolitik beskriver han, hvordan partierne, i forbindelse med pensionsspørgsmål, vælger standpunkt ved hjælp af en sammenvejning af henholdsvis interessefaktoren, opinionsfaktoren og den parlamentariske faktor. Der findes desuden en uddybning i bogen Vælgere, partier og massemedier fra 1982. I 2002 udgav han selvbiografien Björn Molin- Ingen vej tilbage.

Referencer 

Medlemmer af Sveriges Riksdag
Personer fra Göteborg
Ministre fra Sverige
Handelsministre
Ministre for nordisk samarbejde fra Sverige
3. Liga

3. Liga eller Dritte Liga (Tredje Liga) er den tredjebedste række i tysk fodbold. De to øverste klubber rykker op i 2. Bundesliga, mens nr. 3 spiller opryknings-play-off mod nr. 16 fra 2. Bundesliga. De tre nederste klubber (nr. 18-20) rykker ned i Regionalliga Nord , Regionalliga West og Regionalliga Süd.

Historie 
Ligaen blev oprettet i 2008, og i starten var det meningen, at den skulle hedde 3. Bundesliga, men dette navn blev opgivet, da det ikke var DFL, den tyske ligaforening, men derimod DFB, det tyske fodboldforbund, der kom til at administrere ligaen. I daglig tale kan den dog godt blive omtalt 3. Bundesliga.

Vindere 2008-

Klubber i 2022/2023

Referencer 

Fodboldligaer
Fodbold i Tyskland
Etableret i 2008
Michael Mio Nielsen

Michael Mio Elmerdahl Nielsen (født 11. februar 1965) er en tidligere dansk fodboldspiller, der spillede det meste af sin professionelle karriere i F.C. København.

Karriere 

Mio gik fra barndomsklubben Albertslund IF til BK Frem i 1988. Han blev i 1992 solgt til den franske klub Lille OSC efter en fremragende sæson og en brandkamp på Frederiksberg stadion, hvor Frem besejrede KB med 5-0 og han-fik det sjældne 7-tal på Ekstrabladets rangliste. Han fik næsten 3 år i det franske, inden Frem lejede ham, men han kunne ikke medvirke til at Frem undgik nedrykningen, men han fik personlig succes og blev udtaget til ligalandsholdets rejse til USA.

Efter Frem`s manglende oprykning i 1993 var han i dialog med Brøndby IF, der dog ikke kunne skrive kontrakt med ham, grundet klubbens økonomiske udfordringer på det tidspunkt, og han valgte F.C. København, hvor han spillede som amatør, indtil klubben var blevet overbevist om hans kvaliteter. Michael Mio Nielsen opnåede 231 superligakampe for F.C. København, hvilket på daværende tidspunkt var rekord. Han opnåede i alt 314 kampe for klubben inklusive pokalkampe og internationale kampe.

Han spillede én officiel landskamp for ; startede inde i ligalandsholdets kamp den 30. januar 1993 på Sun Devil Stadium i Phoenix, Arizona mod . Kampen sluttede 2-2. Han blev på grund af en skade, udskiftet med en anden debutant Stig Tøfting. Har efter karrieren spillet på DBUs uofficielle oldboyslandshold.

Han var efter karrierestop syv år på posten som Teamchef for F.C. Københavns Superligahold, hvorefter han som Manager, fra 2008, stod i spidsen for opbygning og ledelse klubbens ungdomsakademi FC Copenhagen School of Excellence.

I oktober 2016 blev han sammen med René Henriksen midlertidigt udpeget som trænerduo for efterårets sidste fire kampe.

Han blev 1. marts 2017 ansat som talentchef i Fremad Amager og fra august 2017 desuden som sportschef i klubben. Han stoppede igen 2. august 2018.

Referencer

Eksterne henvisninger 
 
 F.C.K. statistik 

Fodboldspillere fra Danmark
Fodboldspillere fra FC København
Fodboldspillere fra Boldklubben Frem
Fodboldspillere fra Albertslund IF
Fodboldlandsholdsspillere fra Danmark
Biberbach (Schwaben)

Biberbacher en købstad i Landkreis Augsburg i Regierungsbezirk Schwaben i den tyske delstat Bayern, med med 3.461 indbyggere.

Geographie 
Biberbach ligger cirka 20 km nord for Augsburg ved den vestlige ende af Lech-Schmutterdalene. Landsbyerne Feigenhofen og Affaltern, nogle få kilometer fra hovedbyen , ligger i „Naturpark Augsburg-Westliche Wälder“.

Bydele og landsbyer 
 Eisenbrechtshofen
 Markt
 Feigenhofen
 Affaltern
 Albertshofen

Den i 2003 oprettede Bayersk-Schwäbiske pilgrimsvej fra Donauwörth over Augsburg til Lindau går gennem Biberbach.
Ingeborg Rasmussen

Ingeborg Rasmussen (født Uttenthal 19. oktober 1868 på Frederiksberg, død 3. oktober 1926 i Søborg i København) var en dansk skuespillerinde.

Hun debuterede den 14. september 1890. Senere var hun med forskellige teatertrupper og på Casino i København. Fra 1910 medvirkede hun i mere end 20 stumfilm.

Den 18. juni 1897 blev hun gift med filminstruktør Holger Rasmussen (1870-1926). Han døde i juni 1926. Kort efter døde hendes eneste søn også. Selv døde hun kort efter i dyb fattigdom.

Filmografi 
 Fabian paa Kærlighedsstien (ubekendt instruktør, 1910)
 Krybskyttens Søn (ubekendt instruktør, 1910)
 Lattermaskinen (ubekendt instruktør, 1910)
 Tyven (ubekendt instruktør, 1910)
 Landsbymusikantens Kærlighed (ubekendt instruktør, 1910)
 Skarpretterens Søn (som en dronning; ubekendt instruktør, 1910)
 Mads i Staden (ubekendt instruktør, 1910)
 Fødseldagsgaven (1910)
 Hittebarnet (som godsejerfrue; instruktør Holger Rasmussen, 1910)
 Et Julebrev (ubekendt instruktør, 1910)
 Den heldige Bananmand (ubekendt instruktør, 1910)
 Den hvide slavehandels sidste offer (som Ediths tante; instruktør August Blom, 1911)
 Den sorte Haand (som Den rige mands kone; ubekendt instruktør, 1911)
 De to Hjem paa Nørrebro (instruktør Holger Rasmussen, 1911)
 Nonnen fra Asminderød (som nonne; ubekendt instruktør, 1911)
 Eksplosionen i den store Kulgrube (instruktør Viggo Larsen, 1911)
 Hamlet (instruktør August Blom, 1911)
 Guldgossen (som Anna, skomakarens dotter; ubekendt instruktør, 1912) (Sverige)
 Sherlock Holmes i Bondefangerklør (ubekendt instruktør)
 Modermærket (ubekendt instruktør)
 Kärlekens offer (som Fru Berg; instruktør Poul Welander) (Sverige)
 Professorens Distraktion (ubekendt instruktør)
 Tankelæseren (ubekendt instruktør)
 Dirkens Mester (ubekendt instruktør)
 Medbejlerens Hævn (ubekendt instruktør)

Eksterne henvisninger 
 
 

Skuespillere fra Danmark
Stumfilmskuespillere fra Danmark
Underfaldsmølle

På en underfaldsmølle løber vandet under møllehjulet og ikke som ved de fleste vandmøller over. 
Underfaldsmøller ligger som oftest på steder, hvor der ikke er det store fald på vandløbet, men med et dæmningssystem kunne man stemme vandet op, så det kunne drive hjulet, når der ellers var vand nok. Dette kunne være et problem i tørketiden.

Forudsætninger for møllens drift 
Overfaldsmøllen var ganske vist mest effektivt, men krævede større fald og dermed mere opstemning, end det her var muligt. Thi når vandet blev opstemmet, blev de mange lavtliggende marker oversvømmet. Derfor måtte møllen kun bruges om vinteren og om foråret. Alligevel bevirkede dette dæmningssystem – især når det ikke blev holdt ved lige, at vandet ved heftige regnskyl om sommeren ikke kunne komme hurtigt nok væk. De omliggende marker blev undertiden oversvømmet og avlen ødelagt, hvad der naturligt nok gav anledning til en del stridigheder.

Underfaldsmøller 
En af de arkæologisk ældste underfaldsmøller stammer fra 1200-tallet og er fundet ved Sorø – møllerenden gik 0,5 km fra Truelsø ned til Sorø Sø med et fald på kun 57 cm. 

Nationalmuseet har nået at registrere en række gamle underfaldsmøller, før de blev nedlagt eller nedrevet og indført dem i det nationale mølleregister. Kun ganske få er bevaret.

Slusegårdens Vandmølle, Bornholm (ca. 1800) ved Øle Å med udspring i moseområdet Ølene minder meget om Pedersker Mølle på Frilandsmuseet. 

Nationalmuseet overtog i 1961 Aa Mølle i Gudum Sogn ved Limfjorden, der er fuldstændig restaureret og fungerer i dag.

Vandmøller

de:Wasserrad#Unterschl.C3.A4chtiges Wasserrad
en:Water wheel#Undershot wheel
Aa Mølle

Aa-Mølle er en ca. 500 år gammel fredet vandmølle beliggende ved Nissum Bredning. Den er en af de bevaringsværdige gamle møller, som Nationalmuseet har fredet. Møllen malede for sidste gang i 1953. 

Møllens historie går tilbage til 1400-tallet, da priorinden på Gudum Kloster ønskede en mølle. Den ældste mølle var en underfaldsmølle, som blev skyllet bort under et voldsomt tøbrud i 1829 og genopført som en brystfaldsmølle. 

Den bevaringsværdige mølle blev købt af Nationalmuseet i 1961 og siden overdraget til Lemvig museum og i 1978 overtog foreningen Danske Møllers Venner Aa-Mølle. 

I forbindelse med en restaurering af møllen og anlæggelse af en ny Møllesø er der etableret en overfaldsmølle. Møllen har på det ene hjul et gangtøj, der repræsenterer den gamle romerske trækform (Beigthon Drive).

I 1995 nedsætter Gudum sogneforening et udvalg, der i samarbejde med Danske Møllers Venner gik i gang med planlægningen af og restaureringen af Aa-Mølle. Dette arbejde stod færdigt i 1999.

Møllen er beliggende i Gudum Sogn på Remmerstrandvej 188, 7620 Lemvig.

Møllen i dag 

Foruden at trække en melkværn, trækkes der også ved undertræk en skallekværn(gruben). Det andet vandhjul driver også en kværn på kværnloftet, gennem et 2 trinsovertræk med en del af gangtøjet anbragt på gearloftet over hanebjælkerne.
Dette gangtøj trækker desuden en valse og et hejseværk samt i nederste etage en melsigte.

Se også 
 Vandløb med Aa

Litteratur 
 Trap Danmark (1951) bind 22
 Aa Mølle på Gudum Sogns hjemmeside 

Museer i Region Midtjylland
Seværdigheder i Danmark
Fredede arealer i Danmark
Bygninger, konstruktioner og anlæg i Lemvig Kommune
Vandmøller i Danmark
Svend Kornbeck

Svend Kornbeck (3. juli 1869 i København – 30. oktober 1933 i Helsingør) var en dansk skuespiller.

Han var ansat i forskellige københavnsk og provinsteatre; Dagmarteatret, Det ny Teater, Odense Teater. I 1913 debuterede han som filmskuespiller og medvirkede derefter i omkring 30 film, alle på nær en for Nordisk Film. Han fik gerne roller der passede til hans store ydre, som manden med jernnæven, smeden, bokseren, etc.

Svend Kornbeck døde den 30. oktober 1933 og ligger begravet på Helsingør Kirkegård i en nu nedlagt grav.

Filmografi 
 Under Mindernes Træ (1913)
 Atlantis (som kaptajn; instruktør August Blom, 1913)
 Under Blinkfyrets Straaler (som godsejer von Schynæs; instruktør Robert Dinesen, 1913)
 Under Mindernes Træ (instruktør Holger-Madsen, 1913)
 Den hvide Dame (instruktør Holger-Madsen, 1913)
 Hvem var Forbryderen?  (instruktør August Blom, 1913)
 Staalkongens Villie (som Gimbson, værkfører; instruktør Holger-Madsen, 1913)
 Arbejdet adler (instruktør Robert Dinesen, 1914)
 Eventyrersken (som Johan Holck; instruktør August Blom, 1914)
 Gar el Hama III (som Tom Handie, lods; instruktør Robert Dinesen, 1914)
 Evangeliemandens Liv (som Charley med jernnæven; instruktør Holger-Madsen, 1915)
 Revolutionsbryllup (som Jean Lasque; instruktør August Blom, 1915)
 Godsforvalteren (instruktør Hjalmar Davidsen, 1915)
 Kvinden, han mødte (som Grev Dørner til Dørnersdorf; instruktør Hjalmar Davidsen, 1915)
 En Skæbne (som Arthur Reynold, købmand; instruktør Robert Dinesen, 1915)
 Held i Uheld (som Donner, direktør; instruktør Lau Lauritzen Sr., 1915)
 Midnatssolen (som kommandør Grube; instruktør Robert Dinesen, 1916)
 Kærlighedslængsel (som Hans von Prehn, godsejer; instruktør August Blom, 1916)
 Børnevennerne (som grev von Jahn; instruktør Holger-Madsen, 1916)
 Den hvide Djævel (som Jaques Collin, aka Den hvide djævel; instruktør Holger-Madsen, 1916)
 Den omstridte Jord (som Johnson, handelsmand; instruktør Holger-Madsen, 1916)
 Himmelskibet (som David Dane, amerikaner; instruktør Holger-Madsen, 1918)
 Folkets Ven (som Waldo Kamp, smed; instruktør Holger-Madsen, 1918)
 Skæbnesvangre Vildfarelser (som Leo Spontini, direktør; instruktør Fritz Magnussen, 1918)
 Lykkeper (som Røde Jack, bokser; instruktør Fritz Magnussen, 1920)
 Kærlighedsvalsen (som Marcel, digter; instruktør A.W. Sandberg, 1920)
 Den flyvende Hollænder, I-IV (som Pater Mathias; Emanuel Gregers, 1920)
 Vor fælles Ven (som Roger Riderhood, flodfisker; instruktør A.W. Sandberg, 1921)
 Grænsefolket (som Lorens Lorensen, smed; instruktør Eduard Schnedler-Sørensen, 1927, svensk)

Eksterne henvisninger 
 
 

Skuespillere fra Danmark
Stumfilmskuespillere fra Danmark
Kruder & Dorfmeister

Kruder & Dorfmeister er en østrigsk duo, der er mest kendt for deres downtempo-dub remixes af pop, hiphop og drum and bass. Duoen består af Wiener musikerne Peter Kruder og Richard Dorfmeister. De har også opnået succes udenfor Europa, og de er kendt for deres talrige remixes, bl.a. af Madonnas "Nothing Really Matters", Depeche Modes "Useless", Count Basics "Speechless" og Roni Sizes "Heroes". Mange af deres remixes er samlet på dobbeltalbummet The K & D Sessions.

Selvom de internationalt bedst er kendt for deres remix har duoen opnået deres største succes i Europa med deres live DJ performances og DJ Kicks album. Kruder & Dorfmeister har deres eget pladeselskab G-Stone Recordings i Wien, hvor de har udgivet mange af deres egne albums samt for bl.a. Stereotyp, DJ DSL, Rodney Hunter, Urbs, Makossa & Megablast, and Sugar B./Dub Club.

Diskografi 
 1993: G-Stoned
 1996: DJ-Kicks (Remixe)
 1996: Conversions (Remixe)
 1998: The K&D Sessions (Remixe)
 1999: Peace Orchestra (Peter Kruder Solo)
 1999: Chocolate Elvis Dubs (Tosca)
 2000: Suzuki In Dub (Tosca)
 2000: Suzuki
 2001: G-Stone Book (CD & bog)
 2002: Reset (Peace Orchestra)
 2006: Souvenirs (Tosca)
 2006: Peng Peng (Voom:Voom)
 2006: Grand Slam (Richard Dorfmeister vs. Madrid de los Austrias)

Eksterne henvisninger 
 Kruder & Dorfmeister officiel webside 
 Kruder & Dorfmeister fanside
 Kruder & Dorfmeister på www.discogs.com

Musikgrupper fra Østrig
Musikgrupper fra 1993
Dmitrij Torbinskij

Dmitrij Jevgenjevitj Torbinskij (russisk: Дмитрий Евгеньевич Торбинский) (født 28. februar 1984) er en russisk fodboldspiller. Han spiller for Baltika Kaliningrad som midtbanespiller. Han har tidligere spillet for  og for Spartak Moskva & Lokomotiv Moskva samt på et lejeophold hos Spartak Tjeljabinsk.

Karriere

Klubkarriere 
Torbinskij begyndte med at spille fodbold, dog som futsal spiller, men skiftede senere til fodbold og underskrev en kontrakt med Spartak Moskvas ungdoms akademi i en rimelig ung alder. Torbinskij fik en alvorlig skade i 2004, der holdt ham ude i så langt tid, at han kun nåede at spille 1 kamp i den sæson. Torbinskij kæmpede sig i form efter han vendte tilbage, og nåede at spille 43 kampe for holdet.

Landshold 
Torbinskij nåede i sin tid som landsholdsspiller (2007-2016) at spille 29 kampe og score 2 mål . Den 24. marts 2007 fik han sin debut i en kamp imod .

Eksterne henvisninger 

Fodboldspillere fra Rusland
Fodboldspillere fra FC Spartak Moskva
Fodboldspillere fra Lokomotiv Moskva
Fodboldspillere fra Rubin Kazan
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2016
Justice (tv-serie)

Justice var en amerikansk tv-serie, der kørte på Fox fra 30. august 2006 til 22. december 2007, bestående af 13 afsnit. Den blev taget af programmet i 2007. Serien er skabt af Tyler Bensinger og David McNally, produceret af Jerry Bruckheimer, og har Victor Garber (kendt fra Alias og Titanic), Rebecca Mader (Lost), Kerr Smith (Dawson's Creek) og Eamonn Walker (Oz) i hovedrollerne, som advokater i det succesfulde TNT&G.

Afsnittene drejer sig om juridiske sager, hvor TNT&G's proces følges, og afslutningsvis afsløres det om "retfærdighed er sket fyldest," som seriens navn lægger op til. I seriens pilotafsnit – skrevet af McNally, Bensinger og Jonathan Shapiro – følges eksempelvis sagen om en mand, der i medierne beskyldes for at have myrdet sin kone med en golfkølle.

Hovedpersoner 
Victor Garber – på tv bedst kendt som Jack Bristow, far til Sydney Bristow (Jennifer Garner) i J.J. Abrams' Alias – spiller Ron Trott, mens Kerr Smith spiller den idealistiske Tom Nicholson. Rebecca Mader, ellers kendt som Charlotte Staples Lewis i Lost, spiller Alden Tuller, der beskæftiger sig med bevisførelse og hyringer til retssagerne, mens Eamonn Walker optræder som Luther Graves.

Afsnit

Fodnoter 

 

Amerikanske tv-serier fra 2000'erne
Medier produceret af Jerry Bruckheimer
Tv-programmer fra Fox Broadcasting Company
Still Remains

Still Remains var et metalcore-band, som blev dannet i 2002 i Grand Rapids, Michigan. Bandet gik i opløsning i 2008.

Medlemmer

Den endelige medlemsopstilling 
T.J. Miller – Vokal
Jordan Whelan – Guitar
Mike Church – Guitar, bagvokal
Steve Hetland – Bas
Ben Schauland – Keyboard
Adrian "Bone" Green – Trommer

Tidligere medlemmer 
Zach Roth – Keyboard
Evan Wiley – Bas
A.J. Barrette – Trommer
Jason Wood- Bas
Cameron MacIntosh – Trommer
Steve Schallert – Guitar, bagvokal
Jordan Gilliam – Guitar

Diskografi 
Album
2005: Of Love and Lunacy
2007: The Serpent
2013: Ceasing to Breathe

EP'er
2003: Dying with a Smile
2004: If Love Was Born to Die

Andre sang
 "Head Like a Hole, Nine Inch Nails cover på High Voltage!: A Brief History of Rock''

Eksterne henvisninger 
Officielle hjemmeside

 Still Remains på Roadrunner Records

Metalgrupper fra USA
Musikgrupper fra 2002
Fischa

Fischa er en flod i Østrig i delstaten Niederösterreich. Floden udspringer i kommunen Haschendorf i nærheden af Ebenfurth. Den afvander to mindre vandgrave, der fyldes med grundvand fra dybtliggende kilder i Wienerbækkenet. Fischa er på trods af sit forholdsvis korte forløb på 35 km derfor en vandrig flod. Den eneste betydende biflod er Piesting. Fischa flyder gennem Wienerbækkenets sydlige region Steinfeld og udmunder ved Fischamend i Donau.

Vandstand og temperatur er nogenlunde konstant over året, hvilket gør floden velegnet til industriel udnyttelse. Således lå det betydende Spinnerie Marienthal ved floden. Der er omkring floden flere sumpe.

Floder i Østrig
Donaus bifloder
Bertel Krause

Alfred Bertel Krause (17. oktober 1880 i Gjøl – 8. januar 1924) var en dansk skuespiller.

Han debuterede i 1898 på Arbejdernes Teater, og de næste ti år var han engageret af forskellige provinsteatre og turnerede blandt andet i Norge. I årene 1913-14 var han på Dagmarteatret, derefter på Det ny Teater (1914-16), Det Kongelige Teater (1917). Han filmdebuterede 1911 og spillede derefter med i over 60 stumfilm indtil 1923, hvor han døde kort efter optagelserne til hans sidste film. Udover skuespillet var han også manuskriptforfatter til et par film; blandt andre Scenens Børn (1920).

Han blev i 1905 i Randers far til Henny Krause (senere skuespiller) hvis mor var den kun 17-årige Emilie Andrea Aaquist (født 1888). Allerede året efter blev Emilie Andrea gravid igen, og Bertel og Emilie blev gift 2. maj 1906. Kort efter fødslen af det tredje barn i 1908, døde Emilie. Bertel blev gift igen - først med Anna Kathinka Asmussen (født 1878) og dernæst fra 1922 med Rigmor Elben (født 1893). Han døde den 8. januar 1924, og ligger begravet på Vestre Kirkegård i København.

Filmografi

Som manuskriptforfatter 
 Livets Løgn (instruktør August Blom, 1911)
 Scenens Børn (Fritz Magnussen, 1920)

Som skuespiller

Eksterne henvisninger 
 
	

Skuespillere fra Danmark
Stumfilmskuespillere fra Danmark
Messe (gudstjeneste)

En messe er et gudsdyrkende ritual indenfor den kristne kirke, hvorunder menigheden opnår fællesskab med og i den genopstandne Kristus. Messen er således i sin oprindelige form et sakramente, hvor de troende erfarer Guds nærvær. I nutidens danske folkekirke er messen dog ikke anset som et sakramente. I katolicismen er messen fortsat sakramental.

Messeritualet opstod tidligt i kirkens historie, Messen var i oldkirken den sidste del af gudstjenesten, men fra omkring 450 blev "messe" betegnelsen for hele gudstjenesten. Messesproget var oprindelig græsk, men overgik i Vestkirken til latin i sidste del af det 4. århundrede. Latin forblev gudstjenestesproget indtil Reformationen, og er bibeholdt i den romersk-katolske kirke indtil i dag.

I Vestkirken blev messen oprindelig afviklet efter forskellige ritualer blandt de forskellige kirkesamfund, som eksempelvis det romerske, det frankiske og det irske, men omkring 800 blev Romerkirkens ritual det alment anvendte. Op igennem middelalderen blev messeritualerne yderligere udviklet og udbygget indenfor kirken. Pavens indflydelse på ritualerne tiltog bl.a. gennem udstedelse af skriftlige forskrifter for messens afvikling og indhold (liturgier), men der fandtes dog regionale variationer, og enkelte kirkesamfund og klostre kunne opnå med en særlig bevilling til at foretage afvigelser i ritualerne.

Der blev afholdt flere forskellige typer af messer, og det var også muligt for privatpersoner at indstifte en messe. Ønskede en privatperson at indstifte en messe (f.eks. til minde om en afdød slægtning) ydede personen et offer til kirken, hvorefter kirken afholdt en årlig messe for offergaven. Var den "private" messe indstiftet til minde om en afdød person, blev messen betegnet som en 'sjælemesse'.

Ved Reformationen blev af Luther indført 'Deutsche Messe', der i vidt omfang gjorde op med den romersk-katolske liturgi. En lang række af ritualerne blev afskaffet, handlingen blev afviklet på tysk, og menigheden i højere grad inddraget i messen. I Den lutherske kirke er handlingen ikke sakral, og messen afholdes således, ret beset, ikke i den lutherske kirke; men den fejres fortsat i den romersk-katolske kirke.

I den danske folkekirke anvendes dog fortsat begrebet højmesse som betegnelse for menighedens ugentlige hovedgudstjeneste.

Noter

Eksterne henvisninger 
 Den Store Danske, opslag "Messe"
 Om den romersk katolske messe

Liturgi
Romerskkatolske kirke
Hellhounds On My Trail

Hellhounds On My Trail er det finske metalband Children of Bodoms anden ep. Den blev udgivet 9. juni 2008 eksklusivt i Storbritannien.

Spor
 "Hellhounds On My Trail" (radio edit)
 "Bed Of Nails" (Alice Cooper cover)
 "Just Dropped In (To See What Condition My Condition Was In)" (Kenny Rogers cover)
 "In Your Face" (live, London Astoria, marts 2008)
 "Hate Me!" (live, London Astoria, marts 2008)
 "Angels Don't Kill" (live, London Astoria, marts 2008)
 Hellhounds On My Trail musikvideo (ucensureret)

Children of Bodom-album
Afgrunden (film fra 1910)

Afgrunden (12. september 1910) er en dansk erotisk melodramatisk stumfilm. Filmen var instrueret af Urban Gad og produceret af Kosmorama . Den havde Asta Nielsen i hovedrollen og var hendes filmdebut.

Filmen satte Danmark på det internationale filmlandkort specielt med ry for dristige erotiske melodramaer. Specielt scenen, hvor Asta Nielsen og Poul Reumert danser en erotisk "gauchodans", blev anset for meget vulgær. Den var både Asta Nielsen og Robert Dinesens filmdebut og Urban Gads filminstruktørdebut. Filmen var et kunstnerisk banebrydende værk og blev en kæmpe publikumssucces. Den blev vist fra den 12. september til den 30. september med 13 forevisninger om dagen, i alt mere end 600 forestillinger.

Afgrunden havde Gøglerblod som arbejdstitel og blev markedsført som Der Abgrund, Abgründe (tysk), The Abyss (engelsk) og Avgrunden (svensk).

Handling 

Afgrunden var både Asta Nielsen og dansk stumfilms europæiske gennembrud. Filmen var et erotisk kærlighedsdrama om spillelærerinde Magda Vang (Asta Nielsen), der er forlovet med præstesønnen Knud Svane (Robert Dinesen), men bliver betaget af cirkusartisten Rudolph Stern (Poul Reumert), som hun løber væk med. Men han udnytter hende og har andre kvinder, og da han prøver at sælge hende tilbage til Knud, dræber hun ham på trods af, at hun elsker ham. I sidste scene bliver hun ført væk af politiet.

Rolleliste

Restauration 
Afgrunden er blevet restaureret i en ny digitaliseret udgave og genudgivet af Det Danske Filminstitut. Den nyudgivne version er baseret på den originale, ucensurerede, udgave, og kommer i en samling med alle Asta Nielsens danske stumfilm: Afgrunden (1910), Balletdanserinden (1911), Den sorte Drøm (1911), Mod Lyset (1919).

Referencer

Eksterne henvisninger 
 
 Afgrunden på filmstriben.dk
 Afgrunden, anmeldelse på New York Times  
 1910 – 1914 Den store tid, del 1: Nordisk Films Kompagni

Danske film fra 1910
Sort-hvide film fra Danmark
Stumfilm fra Danmark
Dramafilm fra Danmark
Film fra Nordisk Film
Film instrueret af Urban Gad